Με επιτυχία ολοκληρώνεται η μεταμόρφωση του Πάνου Καμμένου σε Στέλιο Ρόκκο, όπως αποδεικνύουν φωτογραφίες πού είδαν σήμερα το φως της δημοσιότητας.

Στις φωτογραφίες, όπου ο πρώην υπουργός Άμυνας εμφανίζεται να διασκεδάζει σε νυχτερινό κέντρο, η διαδικασία μεταμόρφωσης του σε Στέλιο Ρόκκο φαίνεται να έχει ολοκληρωθεί κατά 90%.

Κατά γενική ομολογία, η μεταμόρφωση του Πάνου Καμμένου είναι εντυπωσιακή μετά την χειρουργική επέμβαση αφαίρεσης καρέκλας στην οποία υποβλήθηκε στις αρχές του έτους, χωρίς να είναι γνωστό αν ακολούθησε και επέμβαση στελιοροκκοποίησης του από άλλη ειδικευμένη ιατρική ομάδα.

Γιατροί που μίλησαν στο Βατράχι τονίζουν ότι για να ολοκληρωθεί η διαδικασία στελιοροκκοποίησης, ο πρώην υπουργός θα πρέπει να μάθει κιθάρα ή τουλάχιστον να αρχίσει να φοράει εφαρμοστά μπλουζάκια και δεκάδες δερμάτινα λουράκια στον καρπό του.